Diari Oficial de la Generalitat Valenciana


Sumari del DOGV 7741, del 15-03-2016 (2016/1434)

ACORD de 26 de febrer de 2016, del Consell, pel qual declara l'urgent ocupació dels béns i drets subjectes a expedient d'expropiació forçosa de la Diputació Provincial de València instruït per a l'execució del projecte Variant Sud de Pedralba en la CV-377 (V-175).
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7741

Data del DOGV
:   15-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1434


Data del document
:   26-02-2016

Organisme emissor
:   Presidència de la Generalitat

Tipus de document
:   Acord

ACORD de 26 de febrer de 2016, del Consell, pel qual declara l'urgent ocupació dels béns i drets subjectes a expedient d'expropiació forçosa de la Diputació Provincial de València instruït per a l'execució del projecte Variant Sud de Pedralba en la CV-377 (V-175). [2016/1434]  
El Consell, en la reunió del dia 26 de febrer de 2016, va adoptar l'acord següent:  
  
Antecedents de fet  
  
Primer. Per Decret número 4998 de 26 de juny de 2014, de la Presidència de la Diputació Provincial de València, es va prendre en consideració el projecte Variant Sud de Pedralba en la CV-377 (V-175), i es va acordar sotmetre'l a informació pública per un termini de 20 dies.  
Consta en l'expedient que s'ha sotmés a informació pública el referit projecte, per mitjà d'anunci publicat en el Butlletí Oficial de la Província de València número 172, de 23 de juny de 2014, i que no es van presentar al·legacions durant l'indicat termini d'informació pública.  
  
Pel Decret número 9289, de 13 de novembre de 2014, de la Presidència de la Diputació Provincial de València, es va aprovar definitivament el projecte Variant Sud de Pedralba en la CV-377 (V-175).  
Segon. Es va formalitzar l'acta de replantejament del projecte, en què es va comprovar la realitat geomètrica de les obres i els supòsits bàsics del projecte necessaris per a la seua normal execució, i consta la viabilitat del projecte en el terreny a expropiar.  
Tercer. La relació concreta i individualitzada de béns i drets objecte d'expropiació es va aprovar inicialment pel Decret número 10062, d'11 de desembre de 2014, del diputat delegat de l'Àrea de Carreteres de la Diputació Provincial de València i va ser sotmesa a informació pública durant el termini reglamentari per mitjà d'anunci publicat en el Butlletí Oficial de la Província número 1 de data 2 de gener de 2015, en els diaris Levante i El Mundo, de 7 de gener de 2015, a més es va exposar en el tauler d'anuncis de l'Ajuntament de Pedralba, i es va dur a terme la notificació individualitzada a totes les persones interessades en compliment del que preceptuen els articles 18 a 21 de la Llei d'Expropiació Forçosa, els articles 17 i 18 de seu reglament i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
S'han formulat al·legacions per part dels propietaris de les parcel·les núm. d'ordre 4, 11, 24, 26, 28, 36, 45, 58, 8059, 60, 62, 73, 74, 82, 83, 85, 88, 92, 93, 98, 100, 101, 105, 108, 115, 117, 119, 132, 133 i 160, resoltes per decrets del diputat delegat de l'Àrea de Carreteres i Infraestructures número 5946 de 24 de juny de 2015, 5237 de 8 de juny de 2015, 5492 de 12 de juny de 2015, 5493 de 12 de juny, 6142 de 29 de juny de 2015, 3818 de 29 d'abril, 5494 de 12 de juny de 2015, 5606 de 17 de juny, 5229 de 8 de juny, 5605 de 17 de juny, 6143 de 29 de juny, 6545 de 8 de juliol, 5231 de 8 de juny, 5383 d'11 de juny, 5384 d'11 de juny, 5638 de 18 de juny, 5230 de 8 de juny, 5947 de 24 de juny, 5639 de 18 de juny, 5232 de 8 de juny de 2015, 5401 d'11 de juny, 5400 d'11 de juny, 5399 d'11 de juny, 5640 de 18 de juny, 5398 d'11 de juny, 5397 d'11 de juny, 6155 de 29 de juny i 5641 de 18 de juny, respectivament. Així mateix s'han realitzat al·legacions contra el traçat de l'esmentat projecte resoltes per decrets del president de la Diputació núm. 9659, 9660, 9661, 9662, 9663, 9664, de 23 d'octubre de 2015 i número, 10344, 10451, 10310, 10992 i 10301 de 20 de novembre de 2015.  
  
Per decret de la Presidència núm. 3806 de 29 d'abril de 2015 es van desafectar de l'expedient expropiatori les parcel·les número d'ordre 2, 5, 29, 61, 91, 114, 134, 153 i 8152 per tindre la condició de domini públic de l'Ajuntament de Pedralba.  
Quart. Mitjançant el Decret número 11087 de 17 de desembre de 2015, del diputat delegat de l'Àrea de Carreteres i Infraestructures de la Diputació Provincial de València, es va resoldre l'aprovació definitiva de la relació de béns i drets afectats per l'expropiació forçosa per a l'execució del projecte de referència.  
Cinqué. La sol·licitud d'urgent ocupació de béns i drets afectats per l'expropiació es va formular en el Decret número 10498, d'11 de desembre de 2014, del diputat delegat de l'Àrea de Carreteres i Infraestructures de la Diputació Provincial de València, fonamentada en les raons següents:  
«Motius de seguretat viària ja que el tram objecte del present projecte és el que discorre a través de la població de Pedralba, per mitjà d'una travessia amb elevat trànsit de pesants (entre 6 % i 7 %) i IMD entorn de 2000vh/dia, les característiques geomètriques de la travessia i l'elevat trànsit de vehicles pesants procedents de l'extracció d'àrids en pedreres generen una situació contínua de perillositat i molèsties als veïns de la població. Així mateix, la travessia té una secció transversal insuficient que impedeix l'encreuament de vehicles de grans dimensions, ocasionant habitualment obstruccions del viari urbà, demores excessives, situacions continuades de perillositat, inseguretat vial i molèsties als veïns. En conseqüència, una deficient funcionalitat de la infraestructura, amb importants problemes de contaminació acústica i atmosfèrica que pateixen els ciutadans i que necessiten immediata resolució. Del que s'ha exposat anteriorment es deriva la necessitat de definir una nova variant que arreplegue el trànsit de les carreteres CV-377, CV-370 i CV-380 al seu pas per la població de Pedralba, de manera que s'eviten les molèsties ocasionades a la població i l'augment de la inseguretat, derivats del pas dels vehicles pel seu interior.»  
  
Sisé. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic referit, segons el Decret número 10222, d'11 de desembre de 2014, del diputat delegat de l'Àrea de Carreteres i Infraestructures de la Diputació Provincial de València i en l'expedient administratiu consta a més la retenció de crèdit d'acord amb el que estableix l'article 52.1 de la Llei d'Expropiació Forçosa.  
Seté. Queda acreditat que s'ha traslladat la sol·licitud de declaració de la urgent ocupació als interessats els béns dels quals puguen resultar afectats per l'esmentada declaració.  
  
Fonaments de dret  
  
I. La Diputació Provincial de València té capacitat jurídica per a acordar l'expropiació dels béns afectats a un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril.  
  
II. L'article 94 del Text Refós de les disposicions legals vigents en matèria de règim local, aprovat per Reial Decret Legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos als efectes de la seua expropiació forçosa».  
III. L'article 52 de la Llei d'Expropiació Forçosa i concordants de seu reglament, preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'urgent ocupació, que segons l'article 56 del Reglament d'Expropiació Forçosa ha d'estar degudament motivada, ve justificada en el cinqué antecedent de fet.  
V. D'acord amb l'annex I, apartat b 4.3 del Reial Decret 3318/1983, de 25 d'agost, es traspassaren a la Generalitat les competències sobre la declaració d'urgent ocupació de béns afectats per expropiacions forçoses en expedients instruïts per les corporacions locals. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.  
  
VI. L'acord en què es declare la urgent ocupació dels béns afectats haurà de publicar-se en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local que expropia, al·legacions només als efectes d'esmenar possibles errors que s'hagen patit en detallar els béns afectats per la urgent ocupació.  
En el present expedient s'han complit totes les prescripcions legals contingudes en les disposicions abans citades, i s'ha tramitat el procediment d'acord amb la legislació vigent en la matèria.  
  
Per tot això, i a proposta del president de la Generalitat, el Consell  
  
  
ACORDA  
  
Declarar la urgent ocupació dels béns i drets que a continuació s'indiquen, afectats per l'expedient expropiatori instruït per la Diputació Provincial de València per a l'execució del projecte «Variant Sud de Pedralba en la CV-377 (V-175)».  
  
Contra aquest acord, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades, per ser titulars de béns i drets afectats pel procediment d'expropiació forçosa, podran interposar els recursos següents:  
1. Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del Consell, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no podrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, del present acord en el Diari Oficial de la Comunitat Valenciana, podrà formular requeriment raonat perquè s'anul·le o es revoque aquest acord. El requeriment s'entendrà rebutjat si, dins del mes següent a la seua recepció, no s'obté contestació.  
  
Tot això sense perjudici que les persones interessades puguen exercitar qualsevol altra via que estimen oportuna.  
  
Castelló de la Plana, 26 de febrer de 2016  
  
La consellera secretària,  
MÓNICA OLTRA JARQUE